Deg tesleḍt-nteɣ i uwadem-agi n Ḥmed Weɛli ccix n taddart si tama n tmetti, ad d-naf anaggal iglem-it-id s waṭas deg tseka-agi, deg-s yefka-d daɣen iwenniten ɣef tmeddurt-is akken tella d wamek tuɣal ɣas akken sɛaya d ccan i as-d-ggan medden meqqrit rran-t d amrabeḍ ttgallan s uqerru-s; ḍemɛen s ɣur-s lbaraka ara aten-inefɛen maɛna anaggal imud-d rray-is s yiles n uwadam-is imi d-iglem tudert yuɣal yettidir ur yebɣi ara ḥedd ad isuter lbaraka neɣ ad as-s-yawi lxir, lbaraka sɣur rebbi i aɣ-d-ixelqen, ma d lxir yettmenni ad tmudden i ugellil win iḥwaɣen.